**Ministru kabineta rīkojuma projekta**

**„Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu”” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Likuma „Par valsts un pašvaldību kapitāla daļām un kapitālsabiedrībām” 3.panta trešā daļa un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punkts.Ministru kabineta 2009.gada 15.decembra sēdes protokols Nr.88 104.§ 2.punkts. |
|  2. | Pašreizējā situācija un problēmas | Valsts akciju sabiedrība „Ceļu satiksmes drošības direkcija” (turpmāk – kapitālsabiedrība) komercdarbību 2011.gadā ir noslēgusi ar peļņu Ls 1 211 137 apmērā.Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta valsts budžetā izmaksājamā peļņas daļa par valsts kapitāla izmantošanu” (turpmāk noteikumi Nr.1471) 4.1 punktu minimālo dividendēs izmaksājamo peļņas daļu par 2011. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij nosaka, – 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Tādejādi kapitālsabiedrībai pēc lēmuma pieņemšanas par dividenžu sadali Valsts kasē par 2011.gadu būtu jāieskaita dividendes Ls 1 090 023,30 apmērā.Savukārt, noteikumu Nr.1471 5.punkts noteic, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai. |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Ministru kabineta rīkojuma projekts **“**Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu””paredz Sabiedrībai par 2011.gadu valsts budžetā dividendēs izmaksājamo peļņas daļu noteikt 0% apmērā no kapitālsabiedrības tīrās peļņas.Rīkojuma projektam, atbilstoši noteikumu Nr.1471 5.1. apakšpunktam, sniedzam sekojošu ekonomisko pamatojumu:- 2011.gada 6.jūlijā tika izdarīta atzīme Komercreģistrā par VAS „Ceļu satiksmes drošības direkcija” un VAS „Biķernieku kompleksās sporta bāze” reorganizācijas spēkā stāšanos, kā rezultātā, ievērojot bāzei noteikto nacionālās sporta bāzes statusu, Sabiedrībai ir pienākums saglabāt, nodrošināt un attīstīt bāzes darbību dažāda veida sporta, izglītojošo un satiksmes drošības veicinošo pasākumu īstenošanai.- Biķernieku kompleksajā sporta bāzē nepieciešami ieguldījumi, lai arī turpmāk varētu nodrošināt minēto pienākumu izpildi.- Pamatojoties uz Eiropas Komisijas Baltajā grāmatā, „Ceļvedis uz Eiropas vienoto transporta telpu – virzība uz konkurētspējīgu un resursefektīvu transporta sistēmu” paredzētos mērķus līdz 2030.gadam uz pusi samazināt ar tradicionālo degvielu darbināmo transportlīdzekļu skaitu pilsētās, bet līdz 2050.gadam to izmantošanu pārtraukt pilnībā.Latvija ir viena no retajām Eiropas Savienības valstīm, kurā nav izveidota institūcija, kas nodrošinātu ar elektromobilitāti saistīto jautājumu risināšanu, tai skaitā, vienotas attīstības stratēģijas izstrādi, jaunāko tendenču izvērtēšanu elektromobilitātes jomā.  |
|  5. | Projekta izstrādē iesaistītās institūcijas | Satiksmes ministrija un valsts akciju sabiedrība „Ceļu satiksmes drošības direkcija” |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. |  Cita informācija |  Ņemot vērā ilgstošu finansējuma un saimnieciskas attieksmes trūkumu, Biķernieku sacīkšu trase bija kļuvusi bīstama auto un moto sporta sacensību un treniņu norisei, bet apkalpojošās ēkas nolaistas līdz pilnīgam graustu stāvoklim. Lai varētu uzsākt 2012.gada vasaras sezonu, tika veikti visneatliekamākie darbi, kas nebija saistīti ar ilgstošu izpēti un projektēšanu. Uzreiz pēc trases pārņemšanas apzinātais investīciju apjoms, lai nodrošinātu minimālās trases ekspluatācijas un drošības prasības bija noteikts vairāk kā 2 miljonu latu.  Pateicoties valdības lēmumam par valstij dividendēs izmaksājamo VAS „Ceļu satiksmes drošības direkcija” 2010.gada peļņas daļu, 2011.gada beigās un 2012.gada pirmajā pusē ir realizēti projekti Ls 285 000 apmērā. Par šo summu ir veikti neatliekami remonta darbi, kas nebija saistīti ar iepriekšēju izpēti, projekta dokumentācijas izstrādi un akceptēšanu starptautiskajā autosporta federācijā – remonts trases žogam, tribīnēm, un asfaltbetona segumiem, atjaunots trases horizontālais marķējums, izcirsti redzamību ierobežojošie krūmi. Tāpat šīs summas ietvaros izstrādāts un realizēts trases tiesnešu mājas renovācijas projekts, tika uzbūvēta un nodota ekspluatācijā jauna starta finiša ēka, kas paredzēta sacensību vadības, tiesnešu un sekretariāta darbam, kā arī laika kontroles, starta procedūras u.c. ar sacensību norisi paredzētu darbību veikšanai. Ēka aprīkota ar modernu luksoforu starta sistēmu, sakaru ierīcēm, stacionāru laika kontroles aparatūru, atbilstošu biroja tehniku, informatīvo sistēmu un nepieciešamām komunikācijām. Iegādāts aprīkojums drošai sacensību un treniņu norisei - distances tiesnešu signālkarogi, ugunsdzēšamie aparāti, rācijas, piesārņojumu absorbējošie materiāli u.c., kā arī traktortehnika trases kopšanai ziemā un vasarā. Sacensību dalībnieku parkā izveidota pagaidu labierīcību ēka ar tualetēm un dušām. Veikto pasākumu rezultātā trase jau atbilst minimālajām prasībām, lai tajā varētu norisināties noteiktu vidējas klases sacīkšu automobiļu Latvijas un Baltijas mēroga sacensības. Veikti arī izpētes un projektēšanas darbi turpmākai trases uzlabošanai – izstrādāts inženiertopgrāfiskais plāns visai trasei, veikta lietus kanalizācijas kolektora uzmērīšana, izstrādāti aprēķini un skices trases elektroapgādes un vājstrāvu tīklu projektu izstrādei, izstrādāts tehniskais projekts trases daļējai asfaltbetona seguma renovācijai un auto apļa drošības zonu pārbūvei. Atlikusī summa Ls 435 000 bija garants nepieciešamo izpētes darbu veikšanai un tikai daļēji nodrošina turpmāko projektu realizēšanas iespējas. Šobrīd ir aktualizēti jau 2011.gadā veiktie aprēķini un konstatēts, ka papildus jau realizētajiem pasākumiem, lai īstenotu jau uzsāktos projektus kompleksa sakārtošanā un trases nepieciešamā drošības līmeņa nodrošināšanā, atbilstoši izstrādātajam tehniskajam projektam un veiktajiem izpētes darbiem, ir nepieciešamas investīcijas 2,13milj.Ls apmērā. Ir nepieciešams: 1. Veikt trases renovāciju atbilstoši Starptautiskās automobiļu federācijas (FIA) drošības prasībām. Jau ir izstrādāts tehniskais projekts trases seguma daļējai renovācijai un drošības zonu pārbūvei, saskaņā ar kuru ir paredzēts nomainīt sabrukušo asfaltbetona segumu vairāk nekā 1 km garā posmā, atjaunot oļu materiāla drošību izskrejas zonas trases līkumos, kā arī norakt bīstamos, noslīdējušos zemes aizsargvaļņus, tos aizvietojot ar drošas konstrukcijas norobežojumiem. Savukārt, skatītāju zonas ir nepieciešams norobežot ar dubultu žogu aizsardzībai pret lidojošām automobiļu atlūzām.
* auto trases posma (starta – finiša taisne) asfaltbetona seguma renovācija un drošības izskrēju pārbūve visā auto aplī atbilstoši izstrādātajam tehniskajam projektam – Ls 868 589;
* atsevišķu lokālu trases posmu asfaltbetona seguma atjaunošana ar pamatnes nostiprināšanu – Ls 70 000;
* moto apļa zemes vaļņu norakšana un drošības izskrēju izbūve ar oļu segumu, metāla barjerām un riepu krāvumiem – Ls 180 000;
* trases drošības norobežojuma (žoga) remonts un atjaunošana (lokāli posmi kopējā 12 km garajā žogā) – Ls 45 000.
1. Atjaunot kartinga trasi, lai to varētu izmantot bērnu un jauniešu tehnisko sporta veidu treniņiem, kā arī starptautiska mēroga kartinga sacensībām. Jāpiezīmē, ka Biķernieku kartinga trase šobrīd ir vienīgā Latvijā, kuras parametri atbilst FIA Kartingu komisijas prasībām un kur iespējams veikt starptautiska līmeņa sacensības.
* asfaltbetona seguma renovācija kartinga trasē atbilstoši izstrādātajam tehniskajam projektam – Ls 319 726.
1. Atjaunot trīs centrālās skatītāju tribīnes, kuru nesošās konstrukcijas ir labā stāvoklī, taču ir ievērojami bojāti koka soli un jumti, bez tam tribīnes nav pieejamas cilvēkiem ar īpašām vajadzībām. Jāveic sabiedrisko tualešu izbūve vismaz divos trases punktos, tajā skaitā cilvēkiem ar kustību traucējumiem.
* trīs centrālo tribīņu renovācija ar jumta remontu un soliņu nomaiņu – Ls 50 000;
* centrālās tribīnes pārbūve, pielāgojot to cilvēkiem ar kustību traucējumiem – Ls 50 000;
* sabiedrisko tualešu izbūve vismaz divos trases punktos, tajā skaitā cilvēkiem ar kustību traucējumiem – Ls 25 000.
1. Veikt kompleksa ēku un teritorijas esošo komunikāciju sakārtošanu un jaunu komunikāciju izveidi. Trases teritorijā šobrīd nav ūdensvada un apkures tīkla, pilnībā ir bojāta un ir kapitāli jāpārbūvē gan lietus, gan saimnieciskā kanalizācija, elektroapgādes tīklam veikti tikai paši nepieciešamākie uzlabojumi, lai novērstu tā bīstamību, bet to nepieciešams pilnībā atjaunot.
* lietus kanalizācijas kolektora tehniskā projekta izstrāde un daļēja tā realizācija, lai novadītu lietus ūdeni no trases centrālās zonas – Ls 100 000;
* trases apgaismojuma, vājstrāvu tīkla ar drošības signalizāciju, apziņošanas sistēmu un video novērošanu izbūve, pēc trases rekonstrukcijas projekta izstrādes – Ls 350 000;
* saimnieciskās kanalizācijas kolektora rekonstrukcijas tehniskā projekta izstrāde un būvdarbi ar pieslēgumu maģistrālajam kolektoram S.Eizenšteina ielā - Ls 65 000;
* sportistu pagaidu sanmezgla ar ūdens urbumu izbūve pie tehniskā parka – Ls 8000.

 Bez tam, lai nodrošinātu kompleksa ilgtspējīgu attīstību, tuvākā gada laikā ir nepieciešams veikt trases rekonstrukcijas projekta daļēju izstrādi atlikušam trases posmam, paredzot mūsdienu sacīkšu ātrumiem atbilstošu trases konfigurāciju un aprīkojumu, tehniskā parka, kā arī moderna skatītāju un apkalpojošās zonas izveidošanu, ievērtējot starptautiskās prasības sacensību rīkošanai. Šī pasākuma realizēšanai nepieciešami Ls 180 000. Lai nodrošinātu Biķernieku kompleksās sporta bāzes un Rīgas Motormuzeja atpazīstamību, kā arī pilsētas iedzīvotāju aktīvās atpūtas veicināšanai, teritorijā tiek attīstītas dažādas sporta aktivitātes visā gada periodā (riteņbraukšana, slēpošana, skrituļošana, skriešana u.c). Minēto pasākumu rīkošanai un teritorijas uzturēšanai un attīstībai nepieciešamais finansējums sastāda Ls20000.1) Ievērojot Eiropas Komisijas Baltajā grāmatā, „Ceļvedis uz Eiropas vienoto transporta telpu – virzība uz konkurētspējīgu un resursefektīvu transporta sistēmu” paredzētos mērķus līdz 2030.gadam uz pusi samazināt ar tradicionālo degvielu darbināmo transportlīdzekļu skaitu pilsētās, bet līdz 2050.gadam to izmantošanu pārtraukt pilnībā, kā arī pamatojoties uz likuma "Par Latvijas Republikas dalību Kioto protokola elastīgajos mehānismos" 10.panta trešās daļas 1. un 2.punktu Ministru kabinets 2011.gada 2.augustā ir pieņēmis noteikumus Nr.608 „Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisijas samazinošu tehnoloģiju attīstīšana un pilotprojektu īstenošana" nolikums”.2) Ņemot vērā Eiropas Savienības stratēģiju 20/20/20 un Pilsētu mēru paktu, kas paredz līdz 2020.gadam par 20% samazināt siltumnīcefektu izraisošo gāzu emisiju tai skaitā CO2 izmešu apjoma, kā arī Latvijas Enerģētikas stratēģijā 2030 noteikto sasniedzamo indikatoru apjomu transporta sektorā, kas paredz, ka 2020.gadā jāsasniedz atjaunojamās enerģijas patēriņš 10% apmērā:- Lai Latvijā izveidotu institūciju, kas nodrošinātu ar elektromobilitāti saistīto jautājumu ilgtspējīgu risināšanu, tai skaitā, vienotas attīstības stratēģijas izstrādi, jaunāko tendenču izvērtēšanu elektromobilitātes jomā, nodrošinātu sadarbību ar citām Eiropas Savienības valstīm, izvērtētu tehnoloģiju attīstības iespējas Latvijā, kā arī veicinātu elektromobiļu izmantošanu Latvijas tautsaimniecībā ir paredzēts, ka Ceļu satiksmes drošības direkcijas struktūrā tiktu izveidots elektromobilitātes kompetenču centrs. Centrs nodrošinātu ilgtspējīgu jautājuma attīstību, nevis tikai viena projekta realizēšanu un līdzekļu apgūšanu.Minētā jautājuma risināšanai ir nepieciešams finansējums, kas sākotnēji varētu tikt daļēji segts no Ceļu satiksmes drošības direkcijas valstij paredzētajām dividendēm – 327000 latu apmērā (27 procentu apmērā no tīrās peļņas). |
| Atbilst |  |  |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2012.gads** |  Turpmākie trīs gadi (tūkst. latu) |
| **2013** | **2014** | **2015** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 117 000 |  -1 090 023,30 | Nav attiecināms | Nav attiecināms | Nav attiecināms |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 117 000 | -1 090 023,30 | Nav attiecināms | Nav attiecināms | Nav attiecināms |
|  1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
|  1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
|  2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
|  2.2. valsts speciālais budžets |  0 | 0 | Nav attiecināms   |  Nav attiecināms | Nav attiecināms |
|  2.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  3. Finansiālā ietekme: | 117 000 | -1 090 023,30 | Nav attiecināms | Nav attiecināms   | Nav attiecināms   |
|  3.1. valsts pamatbudžets | 117 000 | -1 090 023,30 | Nav attiecināms   | Nav attiecināms | Nav attiecināms |
|  3.2. speciālais budžets | 0 | 0 | Nav attiecināms | Nav attiecināms | Nav attiecināms |
|  3.3. pašvaldību budžets | 0 | 0 | Nav attiecināms   | Nav attiecināms | Nav attiecināms |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 | Nav attiecināms | Nav attiecināms   | Nav attiecināms   |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|  5. Precizēta finansiālā ietekme: |  X |   0 | Nav attiecināms | Nav attiecināms | Nav attiecināms   |
|  5.1. valsts pamatbudžets |   0 | Nav attiecināms | Nav attiecināms   | Nav attiecināms   |
|  5.2. speciālais budžets |   0 | Nav attiecināms | Nav attiecināms | Nav attiecināms |
|  5.3. pašvaldību budžets |   0 | Nav attiecināms | Nav attiecināms | Nav attiecināms |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Nav attiecināms. |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Satiksmes ministrija, valsts akciju sabiedrība „Ceļu satiksmes drošības direkcija”  |
|  2. |  Projekta izpildes ietekme uz pārvaldes funkcijām | Funkcijas netiek paplašinātas.  |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. |  Cita informācija | Nav |

Anotācijas II, IV, V un VI sadaļa – projekts šīs jomas neskar.

Satiksmes ministra

pienākumu izpildītājs A.Pabriks

Valsts sekretārs A.Matīss

23.08.2012. 14:45

2012

R.Nīmanis, 67025701,

Reinis.Nimanis@csdd.gov.lv